Pressemelding 03. april 2020

# Utvidar hytteforbodet i Alver

## Formannskapet i Alver vedtok 3. april å avgrense bruk av campingplassar, bubilcamping og båthamner.

– Vi ønskjer å førebyggje og hindre spreiing av smitte av covid-19 samt avgrense belastinga på helse- og omsorgstenesta i kommunen. Samtidig ønskjer vi å hindre større samlingar av folk, seier ordførar Sara Hamre Sekkingstad.

## Forbode med overnatting

Det er forbode med overnatting i campingvogner, fritidsbåtar og bubilar i Alver for dei som ikkje har folkeregistrert adresse i kommunen.

Forbodet gjeld ikkje personar som nyttar dette til pendlarbustad i samband med yrkes- og arbeidsutføring.

Campingplassar, inkludert verksemd med utleige av hytter og fritidsleilegheiter, anlegg for bubilcamping og båthamner i Alver skal halde stengt sanitæranlegga, felleskjøkken og andre felles opphaldsrom.

## Hald deg aktiv

– Vi oppfordrar alle til å halde seg i fysisk aktivitet i påsken. Bruk nærområda og få litt frisk luft i god avstand frå andre, seier Sekkingstad.

Det er mykje å finne på sjølv om det blir heimepåske i år. Skulle du likevel ønskje å ta ein liten dagstur til hytta eller campingvogna, er det framleis lov.

Den nye forskifta trer i kraft umiddelbart. Eit samla formannskap står bak vedtaket.